Το διαμέρισμα είναι πάρα πολύ όμορφο, ακριβώς όπως τις φωτογραφίες.
Θετικά: Πολύ όμορφη και μοντέρνα αισθητική, καλά διανεμημένος χώρος παρά το μέγεθος του, πέμπτος όροφος με αποκλειστικά δικό του μπαλκόνι. Στον ίδιο όροφο υπάρχει και ακόμα ένα διαμέρισμα ακριβώς δίπλα, ο χώρος έχει αρκετά καλή ηχομόνωση οπότε δεν υπήρξαν προβλήματα θορύβου. Το κρεβάτι πάρα πολύ βολικό, η θέση της τηλεόρασης είναι ιδανική για παρακολούθηση και από το κρεβάτι και από τον καναπέ. Στο μπάνιο υπάρχει πιστολάκι για τα μαλλιά. Η περιοχή ήσυχη, κοντά σε όλα, στάση λεωφορείου, σούπερ μάρκετ, μαγαζιά.
Αρνητικά: Είχαμε ορισμένα θέματα με την καθαριότητα, δεν είχε καθαριστεί καλά ο χώρος, υπήρξαν τρίχες στο πάτωμα της κρεβατοκάμαρας και στο μπάνιο όπως επίσης και πολλή σκόνη κυρίως στα ράφια με τα πιάτα και τα ποτήρια. Τα σεντόνια και οι μαξιλαροθήκες είχαν πάνω λεκέδες. Το θηροτηλέφωνο δεν λειτουργούσε οπότε αν παραγγέλναμε κάτι έπρεπε να κατεβούμε να το παραλάβουμε οι ίδιοι. Ο καναπές στο σαλόνι είναι σπασμένος στη μέση, το οποίο δεν τον καθιστά βολικό. Οι καρέκλες στο τραπέζι της κουζίνας είναι υπερβολικά χαμηλές για το ύψος του τραπεζιού οπότε αυτομάτως γίνονται ακατάλληλες. Στην κουζίνα δεν υπήρχαν βασικά πράγματα όπως αλάτι, πιπέρι, λάδι, χαρτί κουζίνας, το όποιο το συναντήσαμε πρώτη φορά. Ενώ υπήρξαν μαγειρικά σκεύη και εξοπλισμός (κατσαρόλα, βραστήρας, πιάτα, ποτήρια, μαχαιροπίρουνα, φούρνος, φουρνάκι, ταψί), δεν υπήρχε τηγάνι, το όποιο νομίζω είναι πιο πρακτικό από την κατσαρόλα. Στη ντουζιέρα του μπάνιου δεν υπάρχει κάποια πόρτα ή κουρτίνα, οπότε τα νερά φεύγουν έξω, αλλά ούτε κάποια σφουγγαρίστρα.
Είναι πολύ όμορφο διαμέρισμα, χάνει λίγο στις λεπτομέρειες, σχετικά καλό για την τιμή του, αν λυθούν κάποια βασικά προβλήματα διαμονής θα βελτιωθεί κατά πολύ.